ג'ורדיין גרייס

פטרישה פרקר (באנגלית: Patricia Parker; נולדה ב-3 במרץ 1996) הידועה יותר בשם הבמה שלה, ג'ורדיין גרייס היא מתאבקת אמריקאית, המופיעה בארגון ההיאבקות Impact Wrestling, שבו היא אלופת הנוקאאוטס של אימפקט הנוכחית. בנוסף לכך, היא מוכרת בשל הופעותיה בארגונים Beyond Wrestling, Progress Wrestling, Pro-Wrestling: EVE ו-Shine Wrestling.

==קריירת היאבקות מקצועית==
===ארגונים עצמאיים (2011–היום)===

גרייס החלה להתאבק ב-23 בינואר 2011.

ב-1 בספטמבר 2018, גרייס השתתפה בקרב באטל רויאל "מעבר לתקציב" של 19 משתתפים אשר קבע את זהות הטוען לכתר לאליפות העולם של ROH במסגרת האירוע All In, ובכך הייתה המתאבקת היחידה בקרב זה; גרייס הצליחה להדיח את בריאן קייג', אך בסופו של דבר הודחה לקראת סוף הקרב על ידי בולי ריי. ב-28 באוקטובר 2018, גרייס אתגרה את ג'אז לקרב על אליפות הנשים העולמית של NWA באירוע של הארגון Women's Wrestling Revolution, אך כשלה בניסיונה לזכות באליפות זו.

===Impact Wrestling (2018–היום)===

ב-16 באוקטובר 2018, דווח שגרייס חתמה על חוזה לשנתיים בארגון Impact Wrestling. גרייס ערכה את הופעת הבכורה שלה בארגון ב-8 בנובמבר בקרב שבו ניצחה את קטרינה. ב-3 בינואר 2019, גרייס נחלצה לעזרת קירה הוגאן לאחר שהותקפה על ידי אלי וסו יאנג. מעשה זה הוביל לקרב זוגות בין הזוגות באירוע Homecoming, שבו גרייס והוגאן הפסידו. ב-15 במרץ, גרייס גברה על טסה בלנצ'רד בקרב אשר קבע את זהות המועמדת שתתמודד נגד האלופה, טאיה ואלקירי, על אליפות הנוקאאוטס של אימפקט. השתיים התחרו ביניהם ב-29 במרץ, בקרב שהסתיים ללא הכרעה. באירוע United We Stand, שנערך ב-4 באפריל, גרייס כשלה בניסיונה לזכות באליפות הנוקאאוטס של אימפקט לאחר שהשתתפה בקרב מרובע נגד טאיה ואלקירי, קייטי פורבס ורוסמארי, שבסופו ואלקירי ניצחה ושמרה על התואר. ב-12 באפריל, גרייס ובריאן קייג' הפסידו בקרב זוגות לטאיה ואלקירי וג'וני אימפקט. באירוע Rebellion, שנערך ב-28 באפריל, גרייס כשלה בניסיונה לזכות בתואר אליפות הנוקאאוטס לאחר שנוצחה על ידי טאיה ואלקירי.

==חיים אישיים==

ב-21 בדצמבר 2018, גרייס הודיעה על האירוסים שלה למתאבק ג'ונתן גרישם.

==אליפויות והישגים==

* הישגים בארגון ההיאבקות Battle Club Pro – BCP
** אליפות האייקונים של BCP (פעם אחת)

* הישגים בארגון ההיאבקות Black Label Pro – BLP
** אליפות במשקל כבד של BLP (פעם אחת)

* הישגים בארגון ההיאבקות Impact Wrestling
** אליפות הנוקאאוטס של אימפקט (3 פעמים, נוכחית)
** אליפות זוגות הנוקאאוטס של אימפקט (פעם אחת) <small> - עם רייצ'ל אלרינג</small>

* הישגים בארגון ההיאבקות Lancaster Championship Wrestling – LCW
** אליפות הוויקסן של LCW (פעם אחת)

* הישגים בארגון ההיאבקות Progress Wrestling
** אליפות הנשים העולמית של Progress (פעם אחת)

* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-6 מתוך 150 המתאבקות הטובות ביותר לשנת 2022

* הישגים בארגון ההיאבקות Pro Wrestling Magic – PWM
** אליפות הנשים של PWM (פעם אחת)

* הישגים במגזין הספורט Sports Illustrated
** דורגה במקום ה-9 מתוך 10 המתאבקות הטובות ביותר של השנה (2019)

* הישגים בארגון ההיאבקות Women Superstars Uncensored – WSU
** אליפות הספיריט של WSU (פעם אחת)

* הישגים בארגון ההיאבקות World Series Wrestling – WSW
** אליפות הנשים של WSW (פעם אחת, האלופה הראשונה)

==קישורים חיצוניים==

* 

* [https://impactwrestling.com/talent-roster/jordynne-grace/ הפרופיל של ג'ורדיין גרייס] באתר הרשמי של Impact Wrestling

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקות Impact Wrestling
קטגוריה:אמריקאיות שנולדו ב-1996
קטגוריה:אמריקאים שנולדו ב-1996